9. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Γ.456/3841/72/91 της 28 Ιαν./12 Φεβρ. 1992 (ΦΕΚ Β΄ 83) Προϋποθέσεις και διαδικασία χορήγησης πιστοποιητικών επαγγελματικής ικανότητας οδικού μεταφορέα επιβατών. Έχοντας υπόψη: 1.Τις διατάξεις του Π.Δ. 586/88 «περί προσαρμογής της Ελληνικής Νομοθεσίας προς τις διατάξεις της Οδηγίας του Συμβουλίου των Ευρωπαϊκών Κοινοτήτων 74/562/ΕΟΚ της 12ης Νοεμ. 1974 «περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών, όπως τροποποιήθηκε με την Οδηγία 80/1979/ΕΟΚ της 4ης Δεκ. 1980». 2.Τις διατάξεις του Π.Δ. 211/91, «τροποποίηση του Π.Δ. 586/1988 «προσαρμογή της Ελληνικής Νομοθεσίας προς τις διατάξεις της Οδηγίας του Συμβουλίου των Ευρωπαϊκών Κοινοτήτων 74/ 562/ ΕΟΚ της 12ης Νοεμ. 1974 «περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών», όπως τροποποιήθηκε με την Οδηγία 80/1179/ΕΟΚ της 4ης Δεκ. 1980». 3.Το τελευταίο εδάφιο της παρ. 7 του άρθρ. 2 του Π.Δ. 211/91, που αφορά την απαλλαγή από τις εξετάσεις, φυσικών προσώπων, που διαθέτουν πρακτική εμπειρία τουλάχιστον 5 ετών σε επιχειρήσεις μεταφορών σε διευθυντικό επίπεδο. 4.Το γεγονός ότι πρέπει να καθοριστούν οι λεπτομέρειες εφαρμογής της παραπάνω διάταξης, όπως και οι προϋποθέσεις χορήγησης βεβαίωσης επαγγελματικής ικανότητας για τα φυσικά πρόσωπα, που έχουν εισέλθει στο επάγγελμα του οδικού μεταφορέα επιβατών από 1.1.1981 έως 31.12.1991, αποφασίζουμε: Καθορίζουμε τις προϋποθέσεις, τον τρόπο και τη διαδικασία χορήγησης των πιστοποιητικών επαγγελματικής ικανότητας του οδικού μεταφορέα επιβατών, ως εξής: 1.Τα φυσικά πρόσωπα, που ασκούσαν το επάγγελμα του οδικού μεταφορέα επιβατών από 1.1.1981 έως 31.12.1991 ή είχαν ορισθεί να διευθύνουν πραγματικά και μόνιμα τις δραστηριότητες επιχειρήσεων μεταφοράς επιβατών κατά το ίδιο ως άνω χρονικό διάστημα, απαλλάσσονται από την εξέταση για τη χορήγηση πιστοποιητικού επαγγελματικής ικανότητας αν αποδείξουν ότι διαθέτουν πρακτική εμπειρία τουλάχιστον 5 ετών. 2.Η παραπάνω εμπειρία αποδεικνύεται εφόσον το φυσικό πρόσωπο: α.Κατά την ημέρα υποβολής της αίτησης είναι κάτοχος ολοκλήρου αυτοκινήτου λεωφορείου δημόσιας χρήσης κατά πλήρες δικαίωμα κυριότητας ή κατά ιδανικό μερίδιο εξ αδιαιρέτου και ότι κατά το χρονικό διάστημα από 1.1.81 έως 31.12.91 ήταν κάτοχος λεωφορείου δημόσιας χρήσης ή ιδανικών μεριδίων εξ αδιαιρέτου για χρονικό διάστημα όχι μικρότερο των 5 ετών. β.Κατά το χρόνο υποβολής της αίτησης και για 5 χρόνια τουλάχιστον, μέσα στο διάστημα από 1.1.81 έως 31.12.91, ασκούσε διοίκηση ή διαχείριση σε επιχειρήσεις μεταφοράς επιβατών με ιδιόκτητα λεωφορεία δημόσιας χρήσης, όπως είναι ο Γενικός Διευθυντής, ο Διευθύνων Σύμβουλος, ο Διαχειριστής κ.λπ.. 3.Για τη χορήγηση πιστοποιητικών επαγγελματικής ικανότητας απαιτούνται τα πιο κάτω δικαιολογητικά κατά περίπτωση: α.Πρόσφατη φωτογραφία. β.Αίτηση ενδιαφερομένου. γ.Επικυρωμένο φωτοαντίγραφο ή φωτοαντίγραφα αδειών κυκλοφορίας λεωφορείων δημόσιας χρήσης ή βεβαίωση της αρμόδιας Υπηρεσίας Συγκοινωνιών. δ.Υπεύθυνη δήλωση επί σφραγιστού χάρτου στην οποία θα δηλώνεται ότι ο αιτών ήταν κάτοχος λεωφορείου δημόσιας χρήσης ή ιδανικών μεριδίων επ’ αυτού από ……………..μέχρι……………. ε.Τα πρόσωπα του εδάφ. β΄ της παρ. 2 θα προσκομίζουν επιπλέον και: (1)καταστατικά από τα οποία θα αποδεικνύεται ότι ο αιτών είχε την ιδιότητα, που αναφέρεται σ’ αυτή και την διατηρεί μέχρι την ημερομηνία υποβολής της αίτησης, (2)υπεύθυνη δήλωση επί σφραγιστού χάρτου, στην οποία θα δηλώνεται ότι ο αιτών είχε την προαναφερόμενη         ιδιότητα            για          χρονικό διάστημα 5 ετών από 1.1.1981 έως 31.12.1991 και ότι εξακολουθεί να την διατηρεί και κατά το χρόνο υποβολής της αίτησης. στ.Επικυρωμένη φωτοτυπία ισχύουσας άδειας λειτουργίας τουριστικού γραφείου του ΕΟΤ, τόσο για τα πρόσωπα του εδάφ. β΄ της παρ. 2, όσο και για τους ιδιοκτήτες τουριστικού λεωφορείου δημόσιας χρήσης. 4.Αρμόδια υπηρεσία για τη χορήγηση των πιστοποιητικών επαγγελματικής ικανότητας είναι η Υπηρεσία Συγκοινωνιών, στην περιοχή της οποίας ευρίσκεται η έδρα της επιχείρησης του ενδιαφερομένου. (Αντί για τη σελ. 226,811) Σελ. 226,811(α) Τεύχος -Σελ.  Οδικές Μεταφορές-Μεταφορείς 21.Ε.γα.9 5.Μετά την υποβολή και τον έλεγχο των δικαιολογητικών χορηγείται το πιστοποιητικό επαγγελματικής ικανότητας οδικού μεταφορέα επιβατών Εθνικών ή Διεθνών και Εθνικών μεταφορών. Η κατηγορία του πιστοποιητικού καθορίζεται από την ισχύουσα άδεια λειτουργίας της μεταφορικής επιχείρησης. 6.Τα πρόσωπα στα οποία έχει χορηγηθεί το πιστοποιητικό επαγγελματικής ικανότητας και επιθυμούν να αποκτήσουν άδεια άσκησης επαγγέλματος οδικού μεταφορέα επιβατών, θα πρέπει να πληρούν και τις προϋποθέσεις, που αναφέρονται στα Π.Δ. 586/88 και 211/91. 7.Μετά την υποβολή των δικαιολογητικών χορηγείται η άδεια άσκησης επαγγέλματος οδικού μεταφορέα επιβατών Εθνικών ή Διεθνών και Εθνικών μεταφορών, ανάλογα με το πιστοποιητικό επαγγελματικής ικανότητας που κατέχουν.